text: MLP. Chay casopiqa karan Phuyutarkiqa. Natayá… Hap'irqan huk mulata, hap'irqan. Pero chay mula karqan mana mulapunichu. Huk Satanaspa animalnin, chay karan. Arí. Hinaspañataq pay purirqan chay mulapi sillaykusqa. Kay uray Limaqpunkupi kashan huk na… señalnin, Limaman purinanpaq. Limapi huk ratulla… yaqachá, riki, media horapichus hinallapi rikhurinman karqan purispa. Entonces aknata purispayá chay mulapiyá chay iglesiakunata tukurqan. Chay sillapi purispa. Chaypitaq materialkunata maymantaraqchá apakamurqan, rumitapas chay iglesakuna perqananpaq, hallp'akunatapas. Ima clase rumikunataraqchá apakamurqanpas chaypaqkama. Chaymantataq aknapi purisharan, phurisharan. Hinaspa… kanpuni qhariqqa compromisunchis. Hinaspañataq, riki, Phuyutarki kaspaqa chhaynata mulachanta watayusqa anchhayna pampaman. Mana pastumanchu, akna q'ala pampaman. Hinaspa, chayta wataykuspañataq huk abuelachaqa, riki, "Imatataq kay wiraqochaqa chhaynata wataykun kay mulanta. Manachu fletentin listo. Mana flete orqunachu chay mulaqa karan". Entonces, kacharirqun, riki, abuelachaqa mulata khuyapayaspa mikhukunanpaq. Al momento kachariruqtin mula pasakapun. Phuyutarkita pasachipunchá, riki […].